﻿ UTILIZAREA SIMULĂRII STOCASTICE MONTE CARLO PENTRU DETERMINAREA FLUCTUAŢIILOR MINIMULUI DE TRAI DECENT  ÎNTR-O POPULAŢIE DATĂ ŞTEFAN ŞTEFĂNESCU ADINA MIHĂILESCU n urma folosirii metodei normative se poate evalua, de exemplu, venitul minim w necesar desfăşurării unui trai decent în Î cadrul unei subpopulaţii date. Pragul w se calculează luând în considerare diverse tipuri c de cheltuieli. j De regulă, în literatura de specialitate această abordare este de tip fiind interpretate ca nişte constante a căror determinist, cheltuielile c j modalitate de calcul va fi precizată în continuare. În realitate, cheltuielile c j fluctuează între anumite limite, urmând diverse tipuri de repartiţii în raport cu ipotezele făcute. Într-o asemenea abordare, pragul w este, de fapt, o variabilă aleatoare a cărei repartiţie intenţionăm să o estimăm. În cele ce urmează vom sugera o metodologie bazată pe simularea stocastică Monte Carlo pentru a determina repartiţia empirică a valorilor aleatoare w. Au fost, astfel, propuse mai multe ipoteze referitoare la forma repartiţiilor cheltuielilor c precum şi la posibilele relaţii dintre aceste j cheltuieli. Cuvinte-cheie: simulare Monte Carlo, metoda normativă, minimul de trai decent, relaţii între venituri şi cheltuieli. METODOLOGIA PRIVIND EVALUAREA COŞULUI MINIM DE TRAI DECENT Metoda normativă Elementul care măsoară costul vieţii, dar şi specificul politicii sociale adoptate pentru combaterea sărăciei şi excluziunii sociale, îl constituie minimul (pragul, linia) în raport cu care populaţia este împărţită în săraci (cei amplasaţi sub pragul de sărăcie) şi non-săraci (cei amplasaţi peste acest prag). Metodele ştiinţifice care exprimă necesităţile umane la un moment dat, aşa cum sunt ele privite de specialişti, sunt metode obiective de cercetare. Metodele de calcul al pragului de Adresele de contact ale autorilor: Ştefan Ştefănescu, Adina Mihăilescu Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: stefan_corneliu2005@yahoo.com; adina.mihailescu@yahoo.com. CALITATEA VIEŢII, XXIII, nr. 4, 2012, p. 327–344 328 ŞTEFAN ŞTEFĂNESCU, ADINA MIHĂILESCU 2 sărăcie sunt diferite şi complexe, constituindu-se într-o bogată literatură ştiinţifică în plan economic şi social, uneori criticate, dar dincolo de care ele prezintă un valoros suport de cunoştinţe, experienţă ştiinţifică, apropiere de om şi nevoile sale reale. Importanţa pragului de sărăcie vine tocmai din orientarea, la un moment dat, în raport cu piaţa şi schimbările ei. Minimul corespunzător unui nivel de trai decent poate fi definit, în cazul unei familii, ca necesarul de resurse pentru consumul curent (alimente, îmbrăcăminte, încălţăminte, locuinţă, servicii), la care se adaugă educaţia şi formarea profesională ce favorizează afirmarea persoanei şi statutul său social şi permite dezvoltarea şi participarea individului şi familiei sale în societate. Minimul de subzistenţă cuprinde cheltuielile legate de supravieţuirea unei persoane, fiind diferit de minimul decent de trai, tocmai prin elementele de dezvoltare şi afirmare socială ale unei persoane, care la supravieţuire nu sunt prevăzute. Deosebirile dintre minimul decent şi cel de subzistenţă derivă din faptul că, la determinarea pragului de subzistenţă au fost eliminate o serie de cheltuieli în afara cărora este aproape de neconceput o viaţă civilizată în etapa actuală de dezvoltare (cheltuielile pentru servicii culturale, poştă şi telecomunicaţii etc.). Întrucât, în cinci ani, în consumul populaţiei României s-au produs modificări evidente în obişnuinţele de cumpărare de pe piaţa bunurilor alimentare şi nealimentare, ca şi a serviciilor, a fost important să surprindem şi să operăm aceste tendinţe. Schimbările în consum au fost urmărite pe diferite tipuri de familii, tipologii, iar în ceea ce priveşte evaluarea cheltuielilor pe fiecare membru din gospodărie s-au utilizat scalele de echivalenţă, pe care le prezentăm în cele ce urmează. Precizăm anumite aspecte legate de aplicarea metodei normative la Institutul de Cercetare a Calităţii Vieţii (ICCV – Academia Română). Tipuri de familii Tipologiile de calcul al coşului de cheltuieli diferă în raport cu următoarele aspecte: • Mediul urban – cuplul de salariaţi cu doi copii în întreţinere – cuplul de pensionari. • Mediul rural – familia de doi agricultori, activi, cu doi copii în întreţinere – familia de doi vârstnici, persoane inactive, posibil foşti agricultori, lucrători pe cont propriu ai pământului sau foşti salariaţi în structurile de stat. Această opţiune s-a considerat a fi interesantă şi justificată în analiza tipologiilor din ţara noastră, având în vedere numărul mare de persoane vârstnice ce populează satele româneşti. 3 UTILIZAREA SIMULĂRII STOCASTICE MONTE CARLO 329 Scale de echivalenţă Consumul şi modelele de consum diferă de la o familie la alta, sau de la o perioadă la alta, avându-se în vedere un anumit context economico-social şi cultural. Pentru a surprinde aceste diferenţe se foloseşte consumul pe adult echivalent. Cuantumurile de consum pornesc de la necesităţile adultului activ, care capătă punctajul 1; 0,9 – reprezintă scorul cheltuielilor pentru al doilea adult din gospodărie, respectiv soţia capului de gospodărie; 0,7 – cheltuielile pentru primul copil şi 0,5 – cheltuielile pentru cel de-al doilea copil al familiei. Prin urmare, familia standard (doi adulţi + doi copii) are un total de 1 + 0,9 + 0,7 + 0,5 = 3,1 puncte. La familia de pensionari se acordă scorul 1 capului de gospodărie şi punctajul 0,9 soţiei acestuia. Prin urmare, familia de pensionari are un total de 1 + 0,9 = 1,9 puncte. În cazul familiei de pensionari s-a apreciat consumul primului pensionar, bărbat, cap de gospodărie, ca fiind 0,8 din consumul adultului bărbat, activ, iar pentru a doua persoană vârstnică, pensionară, femeie, s-a luat în calcul 0,9 din consumul adultului bărbat, vârstnic, cap de gospodărie. Scor salariaţi: 1 – pentru capul gospodăriei bărbat, salariat. 0,9 – pentru femeie, salariată. 0,7 – pentru primul copil din gospodărie. 0,5 – pentru al doilea copil din gospodărie. Total: 3,1 – puncte. Scor pensionari: 1 – pentru capul gospodăriei bărbat, echivalentul a 0,8 din consumul adultului, bărbat, activ. 0,9 – pentru a doua persoană vârstnică. Total: 1,9 – puncte. Criterii de selectare a produselor şi a serviciilor a) Din punct de vedere al alimentelor selectate s-a avut în vedere un preţ minim, dar şi o anumită calitate a produselor folosite, ţinând seamă de firmele producătoare cu tradiţie în fabricarea produselor din carne, lapte sau a derivatelor din carne şi lapte. Criteriul calitativ s-a avut în vedere şi la produsele de îmbrăcăminte – încălţăminte, precum şi la alte articole legate de locuinţă. b) Raportându-ne la evaluările anterioare anului 2000, durata de utilizare a articolelor de îmbrăcăminte (palton, pardesiu, geacă, sacou etc.) a fost redusă la jumătate din intervalul prevăzut iniţial, atât la bărbat, cât şi la femeie (respectiv de la 10 la 5 ani), iar la copii, aceleaşi articole au ca durată de utilizare 2 ani, (de la 5 ani prevăzuţi anterior). c) În ceea ce priveşte detergenţii, înălbitorii etc. folosiţi pentru curăţarea rufelor, aceştia au fost înlocuiţi de detergenţii actuali ce prezintă calităţi extinse. d) La produsele electrice şi electrocasnice (de exemplu: radio şi fier de călcat, televizor) nu a mai fost nevoie să se calculeze consumul la 1/3 din consumul total 330 ŞTEFAN ŞTEFĂNESCU, ADINA MIHĂILESCU 4 energetic, aceasta deoarece noile produse electrice şi electrocasnice cu consum A şi A+ sunt concepute pentru a folosi minimum de energie sau apă, cu aceleaşi rezultate în privinţa calităţii serviciului. e) În anul 2005, extinderea reţelelor de telecomunicaţii a făcut posibilă introducerea în calculul cheltuielilor lunare pentru întreţinerea locuinţei (întreţinere, lumină, telefon, toate aplicate la tariful social minim) a plăţii pachetului de bază la televiziunea prin cablu, reţele care deja au acoperire în oraşele mari şi mici ale ţării şi care au luat amploare şi în zonele rurale. f) De asemenea, la evaluarea coşului din luna mai 2005 a mai fost luat în calcul un fond de siguranţă şi economii de 10% din venitul familiei, bani folosiţi pentru situaţii neprevăzute (boală, deces sau alte evenimente). În cele ce urmează vom detalia metodologia de calcul folosită pentru mediul urban şi rural, pe tipurile de familii menţionate anterior şi pe capitole de cheltuieli. Necesarul caloric Normele de consum stabilite de specialiştii nutriţionişti de la Institutul de Igienă şi Sănătate Publică din Bucureşti, pentru o persoană adultă şi activă profesional, care lucrează în condiţii medii de efort fizic şi intelectual, se încadrează între 2 700 şi 3 200 de calorii pe zi. Institutul Naţional de Statistică prezintă valori ale consumului caloric, pentru populaţia României, în trimestrul al III-lea din anul 2009. Pentru detalii se va urmări Tabelul nr. 1.1. Tabelul nr. 1.1 Consum de calorii şi factori nutritivi pe categorii de gospodării în trim. III/2009 (medii zilnice calorice pe o persoană, tab. 22, pp. 57 din Veniturile şi consumul populaţiei României, în trimestrul al III-lea din anul 2009, Bucureşti, INS) Total gospodării Salariaţi Agricultori Pensionari Calorii 2 469 2 425 2 442 2 584 Opinia nutriţioniştilor americani, care se confruntă cu o mare problemă în societatea lor (obezitatea şi persoanele supraponderale) consideră că o femeie adultă, care nu depune eforturi fizice deosebite are nevoie de numai 1 200–1 600 de calorii/zi pentru a-şi menţine greutatea optimă şi totodată pentru a-şi păstra sănătatea. La fel stau lucrurile şi în cazul bărbaţilor sedentari, cu un necesar caloric de 1 600–2 400 de calorii/zi (a se vedea tabelele privind stiluri de viaţă, Deihl şi Ludington: 75–76). Din considerentele pe care le-am prezentat mai sus, am optat pentru un consum alimentar minim de 2 700 calorii pe zi, acesta reprezentând minimul stabilit în prezent de nutriţioniştii români. 5 UTILIZAREA SIMULĂRII STOCASTICE MONTE CARLO 331 Necesarul minim A. Produse alimentare Carne şi derivate din carne. Cantitatea cea mai mare între porc, vită şi pui a fost stabilită la carnea de porc, deoarece intră în obişnuinţele de consum ale adulţilor din România; urmează carnea de vită considerată sănătoasă pentru organism de către nutriţionişti, atât la adult cât şi la copii, iar ultima pe listă, cantitativ vorbind, a fost selectată carnea de pui. Carnea de pui este accesibilă ca preţ pe piaţă, şi în plus, ea constituie carnea cea mai recomandată de nutriţionişti pentru copii şi bătrâni. Acest aliment este frecvent utilizat în familiile pe care le studiem (familii cu copii în întreţinere sau familii de vîrstnici). Lapte şi derivate din lapte. Aceste tipuri de produse s-au stabilit tot în funcţie de preferinţe şi de asigurarea unui grad ridicat de sănătate pentru organism. Menţionăm astfel: telemea de oaie (mai mult pentru adulţi), urmată de telemea de vacă (mai mult pentru copii), iaurt (un derivat absolut necesar copiilor), dar la fel de recomandat şi adulţilor, untul (consumat într-o cantitate mai mică, adesea substituit de margarină, produs ce intră în obişnuinţele de consum ale cumpărătorilor din ţara noastră). Grăsimi. A fost selectat uleiul de floarea soarelui, 600ml/lună/persoană adultă. Legume. Au fost alese ceapa, morcovul, usturoiul şi pătrunjelul, deoarece pot fi folosite la toate felurile de mâncare. Aceste legume sunt accesibile pe piaţă în toate anotimpurile, regăsindu-se în culturile tuturor zonelor geografice ale ţării, de la câmpie până la zonele mai înalte de deal sau podiş. Următoarea opţiune în necesarul alimentar al familiilor este cartoful (consumat în cantităţi mari în România; se regăseşte în toate tipurile de culturi, de şes sau deal, podiş, în sud ca şi în nord, în vestul, ca şi în estul ţării). De asemenea menţionăm şi fasolea (o legumă des întâlnită în ţara noastră atât iarna cât şi vara, uscată sau verde, în funcţie de anotimp). Fructe. Au fost selectate cu prioritate merele. Ele se găsesc în toate anotimpurile, fiind totodată extrem de hrănitoare pentru organismul uman. S-a considerat un consum de 4,5kg/lună/persoană adultă. Zahăr şi dulciuri în cantitate redusă, 2,1kg/lună, cam 70g/zi/persoană adultă. Cafea: numai o ceaşcă/zi. Produsele alimentare incluse în coşul minim şi preţurile acestora În ceea ce priveşte preţurile de achiziţie ale produselor agroalimentare de pe piaţă, au fost folosite în calculul coşului minim de consum preţurile existente în magazinele de tip hipermarket şi supermarket (Cora, Metro, Carrefour), aceasta deoarece în aceste locuri avem cele mai mici preţuri de cumpărare de pe piaţă. În plus, cei mai mulţi dintre cumpărători preferă asemenea magazine, întrucât acolo găsesc tot ceea ce le este necesar. S-a avut în vedere şi faptul că reţelele de hiper şi 332 ŞTEFAN ŞTEFĂNESCU, ADINA MIHĂILESCU 6 supermarketuri s-au extins foarte mult în România şi se vor extinde şi în viitor. Au fost luate în considerare şi preţurile de pe pieţele mari ale Bucureştiului: Obor, Colentina (cartierul Colentina), Big (cartierul Berceni), Nicolae Grigorescu, Miniş şi 1 Decembrie 1918 (cartierul Titan), Piaţa Moghioroş (cartierul Drumul Taberei), pieţe frecventate de cumpărătorii respectivelor cartiere din Bucureşti. Aceste pieţe sunt accesibile publicului larg la preţurile de desfacere a legumelor, fructelor şi a altor produse agroalimentare. Autoconsumul Autoconsumul a fost luat în considerare în capitolul de consum alimentar, la calcularea coşului specific mediului rural. Autoconsumul include în special: Lactate: lapte, telemea, iaurt, unt. Carne de porc, vită şi pui, untură şi ouă (produse ce provin de la animalele şi păsările crescute în propriile gospodării ţărăneşti). Legume, rădăcinoase: morcovii, ceapa, usturoiul, verdeaţa, cartoful, fasolea verde şi uscată (sunt obţinute pe parcursul întregului an, de respectivele familii ţărăneşti). Estimarea autoconsumului s-a realizat cu preţurile lunii respective în care se face evaluarea coşului, considerând o medie a „preţurilor ţărăneşti” din ţară. Aceste preţuri sunt furnizate şi calculate de INS în buletinele informative lunare. B. Produse nealimentare Îmbrăcăminte, încălţăminte. S-a ţinut seamă în primul rând, de sexul persoanei pentru care se face calculul şi de anotimp. Acesta a fost şi motivul detalierii produselor pentru: bărbatul – activ social, bărbatul – inactiv, pensionar, femeia – activă social, femeia – inactivă, pensionară, copilul – şcolar, băiat, copilul – şcolar, fată. Pentru fiecare caz în parte s-a urmărit evaluarea necesarului de îmbrăcăminte/ încălţăminte atât în casă, cât şi în afara spaţiului de locuit. Articole de uz gospodăresc: articolele electrice, articolele sanitare şi de igienă, articolele textile, veselă, tacâmuri, articole de menaj. Alte produse de uz gospodăresc s-au stabilit în mod corespunzător pentru patru persoane, urban şi rural sau pentru două persoane în vârstă, urban şi rural. Rechizitele şcolare şi alte articole de papetărie privesc, în special, cerinţele şcolare ale copiilor, dar şi un minim necesar pentru adulţi. Medicamentele. Pentru o evaluare cât mai corectă a cheltuielilor actuale ale populaţiei României, la capitolul medicamente şi servicii de sănătate am optat pentru valorile declarate de populaţie în Ancheta pe gospodării efectuată anual de Institutul Naţional de Statistică. Acest studiu constituie un reper important referitor la sănătatea populaţiei şi la calculul general al minimului de trai. C. Servicii Transportul. Sunt cuprinse neapărat în calcul două abonamente lunare, câte unul pentru fiecare adult, pe o singură linie de transport în comun (în cazul 7 UTILIZAREA SIMULĂRII STOCASTICE MONTE CARLO 333 persoanelor active din mediul urban, care se deplasează zilnic spre serviciu). Pentru copii am considerat că nu este nevoie de abonament, deoarece aceştia merg la şcolile din apropierea locuinţei. De asemenea, sunt incluse în coşul de consum: Patru călătorii la clasa a II-a cu trenul, pentru familia de persoane active cu copii, din mediile urban şi rural, o dată pe an, când se deplasează în concediul de odihnă (deplasare de maximum 300 km de acasă până la locul de destinaţie). Două călătorii cu reducere, echivalentul unei călătorii întregi, cu trenul, pentru familia de pensionari (vârstnici) din mediile urban şi rural, atunci când se deplasează, o dată pe an, la tratament. Serviciile culturale, igiena personală, serviciile de reparare şi întreţinere a obiectelor de îmbrăcăminte şi încălţăminte s-au stabilit în mod corespunzător atât pentru patru persoane, urban, rural cât şi pentru două persoane în vârstă, urban şi rural. Fond de siguranţă şi de economii. În calculul minimului de trai decent, pentru toate categoriile de familii analizate (adulţi activi cu doi copii în întreţinere, din urban şi rural, cuplul de vârstnici din urban şi rural) a fost prevăzut un cuantum de 10% din calculul final al coşului de consum, pentru un fond de siguranţă şi economie, în vederea acoperirii diverselor cheltuieli necesare în situaţii neprevăzute (nuntă, botez, boală, spitalizare, deces etc.). Avantajele şi limitele metodei normative ● Metoda normativă constituie un instrument de măsurare a sărăciei. ● Metoda este complexă. Mulţimea elementelor materiale, culturale, educaţionale, de sănătate etc. ce intră în componenţa sa, dar şi din interacţiunea şi schimbările la care sunt supuse aceste elemente, ne arată nevoile de consum ale indivizilor. Totodată se ţine seama şi de numărul persoanelor aflate în întreţinere (în familie, gospodărie), precum şi de interdependenţa creată între diversele nevoi şi cadrul economic şi social în care acestea se manifestă. ● Grad ridicat de relativitate. Schimbările permanente ale produselor pe piaţă, ale preţurilor, a cantităţilor de consum subliniază aspectul ridicat de relativitate. Ce este folositor astăzi poate fi depăşit fizic sau moral mâine. Transformările sunt rapide şi fundamentale, mecanismul cerere – ofertă satisface dorinţele şi aspiraţiile umane, fapt ce determină o schimbare şi în procedeul de calcul al coşului zilnic de consum al populaţiei. Evaluarea ICCV a coşului minim de trai decent Luând în considerare multitudinea de aspecte ce au fost semnalate, prezentăm în Tabelul nr. 1.2 valoarea coşului corespunzător minimului de trai decent pentru o familie de doi salariaţi cu doi copii în întreţinere. Familia locuieşte în mediul urban, evaluările fiind efectuate în luna martie 2010. 334 ŞTEFAN ŞTEFĂNESCU, ADINA MIHĂILESCU 8 Pentru valorile obţinute în Tabelul nr. 1.2 facem precizările: – minimul de trai decent a fost calculat prin metoda normativă; – * la capitolul cheltuieli aferente locuinţei au fost incluse şi cheltuielile de poştă şi telecomunicaţii, respectiv cheltuieli pe articole de papetărie; – ** la capitolul cheltuieli pe medicamente au fost introduse valorile INS referitoare la cheltuielile medii lunare pe gospodărie, pe medicamente de uz uman – Tab. 28, p. 66 (veniturile şi consumul populaţiei, trim. III/2009, INS, 2010); – au fost incluse şi cheltuielile pentru cumpărarea de mărfuri nealimentare, pe categorii de gospodării, în trim. III/2009 (veniturile şi consumul populaţiei, trim. III/2009, INS, 2010); – costul primului adult activ: 634 lei (scor 1,0); – costul celui de-al doilea adult activ: 570 lei (scor 0,9); – costul primului copil: 443 lei (scor 0,7); – costul celui de-al doilea copil: 317 lei (scor 0,5). Evaluarea coşului minim de trai decent prezentată în Tabelul 1.2 prezintă dezavantajul major de a nu lua în considerare multitudinea de fluctuaţii ce pot apărea la efectuarea cheltuielilor pe diferite articole. c Am putea însă interpreta cheltuielile din Tabelul 1.2 drept valori medii (sau eventual, „cele mai frecvente”) ale variabilelor aleatoare A–J din acest tabel. În acest caz, valoarea totală a coşului minim este chiar media (respectiv modul) variabilei aleatoare W, variabilă ce este, de fapt, suma variabilelor aleatoare A–J, adică: W = A + B + C + D + E + F + G + H + I + J (1.1) Fluctuaţia variabilei W va fi indusă de variaţiile valorilor articolelor A–J. Tabelul nr. 1.2 Valoarea coşului corespunzător minimului de trai decent pentru familia de doi salariaţi cu doi copii în întreţinere, din mediul urban (martie 2010). c ( în lei ) Cheltuieli Variabila Specificaţie Procente A Alimente 48,0 942 B Îmbrăcăminte 6,6 129 C Dotarea locuinţei 3,4 66 D Transport 7,7 151 E Servicii culturale 2,5 50 F Igienă personală 3,1 61 Servicii de reparaţii şi întreţinere G 0,7 14 îmbrăcăminte / încălţăminte H Cheltuieli cu locuinţa* 17,6 345 I Cheltuieli cu medicamente** 1,4 27 J Fond de siguranţă 9,1 179 Total 100,0 1964 W În cele ce urmează vom estima fluctuaţia variabilei aleatoare , aplicând tehnica de simulare stocastică Monte Carlo. 9 UTILIZAREA SIMULĂRII STOCASTICE MONTE CARLO 335 SIMULAREA MONTE CARLO Fie un sistem S caracterizat prin variabilele de intrare X, X, X, …, X şi 123n variabilele de ieşire W , W, W, …, W. Toate aceste tipuri de variabile pot 123m interacţiona, legăturile dintre ele fiind definite prin relaţiile: = h (X, X, X, …, X; β), 1 ≤ t ≤ m (2.1) W tt123nt De multe ori, în realitate, funcţiile h sunt proceduri complexe, nu neapărat t deterministe. Prin β am desemnat parametrii, determinişti sau aleatori, ce sunt t şi setul variabilelor de intrare specifici dependenţei dintre variabila de ieşire W t , X, X, …, X. X 123n Pentru uşurinţa prezentării vom considera că toate variabilele V ale sistemului S sunt variabile aleatoare. Situaţia în care o anume variabilă V este de tip determinist va fi privită drept un caz particular de variabilă aleatoare. Mai precis, în cazul determinist, variabila V ia numai o singură valoare b, valoare care este produsă de „zarul” V, cu probabilitatea 1, adică Pr (V = b) = 1. Utilizând s simulări Monte Carlo vom evalua repartiţiile empirice ale variabilelor aleatoare W , 1 ≤ t ≤ m. t Concret, procedura generală SMC de simulare stocastică are următorii paşi: Procedura SMC (simulare Monte Carlo) Pas 1. (stabilirea repartiţiei variabilelor de intrare). , x, x, …, x; α) a vectorului aleator de Precizarea densităţii de repartiţie f (x 123n intrare , X, X, …, X). Entitatea αdesemnează un set de parametri specifici (X 123n modelului statistic pentru care s-a optat. s Pas 2. (efectuarea a simulări). Se generează cu ajutorul calculatorului seturile de valori aleatoare iii )()()( )(i , 1 ≤ i ≤ s, ce sunt realizări independente ale vectorului ),...,,,(xxxx n 321 , X, X, …, X), ce are densitatea de repartiţie f (x, x, x, …, x; α). (X 123n123n )(i Pas 3. (obţinerea de realizări independente pentru variabilele aleatoare W). w t t )(i a variabilei Pentru fiecare 1 ≤ i ≤ s şi 1 ≤ t ≤ m se determină realizarea w t urmând procedura h, adică W tt )()()()(iiii i )( );,...,,,(xxxxhwβ= tnt t 321 )(i , 1 ≤ i ≤ s, pentru stabilirea repartiţiei empirice Pas 4. Utilizarea valorilor w t a variabilei aleatoare W , 1 ≤ t ≤ m. t Se poate consulta cartea lui Gentle, (1998), pentru a obţine detalii privind generarea cu ajutorul calculatorului a realizărilor aleatoare, ale unor variabile aleatoare ce au repartiţii specificate. Menţionăm faptul că procedura SMC ar putea fi folosită cu succes şi pentru validarea sau compararea modelelor statistice propuse. 336 ŞTEFAN ŞTEFĂNESCU, ADINA MIHĂILESCU 10 APLICAREA SIMULĂRII STOCASTICE ÎN CAZUL METODEI NORMATIVE Modelul de simulare Vom încerca să particularizăm procedura generală SMC de simulare Monte Carlo în cazul algoritmului de calcul al „coşului” corespunzător minimului de trai decent. Concret, sistemul S reprezintă, în această variantă, ansamblul variabilelor implicate în evaluarea coşului minim. În acest context, variabilele de intrare (X , X, X, …, X) ale sistemului S sunt 123n de fapt cele zece variabilele aleatoare A–J din Tabelul nr. 1.2. Aşadar, în procedura SMC vom opera cu parametrul n = 10. De această dată avem o singură variabilă W de ieşire (m = 1), relaţia (1.1), definind legătura dintre variabila de ieşire W şi setul celor 10 variabile de intrare A–J. Funcţia h ce specifică modalitatea de obţinere a variabilei aleatoare W nu are 1 parametri suplimentari β (a se vedea formula (2.1)), ea fiind de forma (1.1), adică h (x, x, x, …, x) = x + x + x + … + x (3.1) 11231012310 Figura 3.1 Densitatea de repartiţie g(x; c, q, q) pentru distribuţia RT(c, q, q) 1212 Ipoteze: Este normal să acceptăm faptul că variabilele aleatoare A–J sunt independente. Într-o asemenea situaţie, densitatea de repartiţie f (x , x, x, …, x; α) a vectorului 12310 11 UTILIZAREA SIMULĂRII STOCASTICE MONTE CARLO 337 aleator (A, B, C, …, J) este produsul densităţilor de repartiţie ale variabilelor aleatoare A–J. Vom considera că fiecare dintre variabilele aleatoare A–J urmează o repartiţie triunghiulară RT (c , q, q), 1 ≤ j ≤ 10. Repartiţia triunghiulară are interpretări j1j2j evidente, fapt pentru care am preferat-o în detrimentul altor repartiţii de suport finit (de exemplu, o repartiţie de tip beta). În plus, repartiţia triunghiulară simetrică este destul de apropiată de repartiţia normală, prezentând şi avantajul de a avea un suport finit (datele pe care dorim să le simulăm se încadrează neapărat între anumite limite finite). , q)a variabilei aleatoare X Forma concretă a densităţii de repartiţie g (x; c, q 12 este ilustrată în Figura 3.1. , q) pentru Având în vedere semnificaţia densităţii de repartiţie g (x; c, q 12 variabilele aleatoare A–J din Tabelul nr. 1.2, vom impune în plus şi restricţiile: , q ≤ 1, c > 0. 0 ≤ q 12 În concluzie, densitatea de repartiţie f a setului de variabile A–J este dată de expresia: 10 , x, x, …, x; q) =g (x; c, q, q) (3.2) f (x 12310jj1j2j ∏ = 1j Variante de simulare Valorile c, 1 ≤ j ≤ 10, sunt preluate din Tabelul nr. 1.2 şi reprezintă cheltuielile j admise pentru „coşul minim decent” în cazul celui de al j-lea articol din setul A–J. = 942 din Tabelul nr. 1.2 defineşte cea mai frecventă valoare De exemplu, c 1 , q, q)(Figura 3.1) pentru (modul) a densităţii triunghiulare de repartiţie g (x; c 11121 va reprezenta variabila aleatoare A (cheltuieli pentru alimente). De fapt, valoarea q 21 pentru alimente, de către indivizii procentul maxim permis, la depăşirea cheltuielilor c 1 populaţiei studiate. În schimb, q semnifică procentul din cheltuielile pentru alimente 11 ce va determina valoarea minimă, la care s-ar putea reduce respectivele cheltuieli. Vom lua în considerare două variante de simulare, desemnate prin SV1, respectiv SV2. În ambele variante am abordat numai cazul „simetric”, admiţându-se, la toate articolele A–J, depăşiri permise de cheltuieli în aceeaşi proporţie cu reducerile = q, 1 ≤ j ≤ 10. de cheltuieli, adică q 1j2j , q, 1 ≤ j ≤ 10, specifice variantelor de simulare SV1 şi SV2 Procentele q 1j2j sunt menţionate în Tabelul nr. 3.2. S-au efectuat simulările SV1 şi SV2 pornind de la valoarea de 1 964 lei drept minim de trai decent, acesta, pentru familia de doi salariaţi cu doi copii în întreţinere, ce locuiesc în mediul urban (Tabelul nr. 1.2; Mihăilescu, 2012). La simularea SV1 s-a mers pe modificări ale fiecărui capitol din coşul de consum, c stabilite pentru capitolul acceptând o fluctuaţie aleatoare de ±10% în jurul valorii respectiv din coşul general (a se urmări Tabelele nr. 1.2 şi 3.2). 338 ŞTEFAN ŞTEFĂNESCU, ADINA MIHĂILESCU 12 În varianta de simulare SV2 se admit şi fluctuaţii mai mari la cheltuielile pe = q = q = q = q = alimente, locuinţă şi sănătate (articolele A, H, I). Astfel, q 1121182819 = 0,15 (varianta SV2 definită în Tabelul nr. 3.2). q 29 Tabelul nr. 3.2 Fluctuaţia admisă pentru valorile articolelor A–J, în variantele SV1 şi SV2 Articole Procent Varianta fluctuaţie A B C D E F G H I J q 0,10 0,10 0,10 0,10 0,10 0,10 0,10 0,10 0,10 0,10 1 SV1 q 0,10 0,10 0,10 0,10 0,10 0,10 0,10 0,10 0,10 0,10 2 q 0,15 0,10 0,10 0,10 0,10 0,10 0,10 0,15 0,15 0,10 1 SV2 q 0,15 0,10 0,10 0,10 0,10 0,10 0,10 0,15 0,15 0,10 2 Analiza rezultatelor obţinute De fiecare dată au fost efectuate câte s = 100 000 de simulări, utilizând un algoritm Monte Carlo de tipul procedurii SMC, în care au fost implementate restricţiile menţionate anterior (modelul statistic propus). Figura 3.2 Densitatea de repartiţie a variabilei aleatoare W ce defineşte cheltuielile minime necesare asigurării unui trai decent (variantele SV1 şi SV2) 13 UTILIZAREA SIMULĂRII STOCASTICE MONTE CARLO 339 (i) În urma rulării algoritmului de simulare SMC au rezultat valorile w ce reprezintă posibile manifestări ale variabilei aleatoare W. Variabila aleatoare W defineşte variaţii ale cheltuielilor minime necesare asigurării unui trai decent pentru o familie de doi salariaţi cu doi copii, din mediul urban. (i) Utilizând fluctuaţiile w , 1 ≤ i ≤ s, ale variabilei aleatoare W se poate determina, în cazul versiunilor de simulare SV1 şi SV2, densitatea empirică de repartiţie a acestei variabile (Figura 3.2) precum şi funcţia sa empirică de repartiţie (Figura 3.3). Figura 3.3 Funcţia de repartiţie a variabilei aleatoare W ce defineşte cheltuielile minime necesare asigurării unui trai decent (variantele SV1 şi SV2) Figura 3.2 pune în evidenţă frecvenţa fluctuaţiilor în jurul valorii de 1 964 lei a cheltuielilor w necesare asigurării unui trai decent. Densitatea de repartiţie a variabilei aleatoare W defineşte şansa apariţiei unei anumite valori w. Din Figura 3.2 reiese clar faptul că fluctuaţiile W au o şansă de manifestare din ce în ce mai mică pe măsură ce ne îndepărtăm de valoarea calculată c = 1 964 din Tabelul nr. 1.2. Se vor interpreta, în acest sens, pentru versiunile SV1 şi SV2, densităţile empirice de repartiţie ale variabilei aleatoare W (Figura 3.2). w Cum era de aşteptat, şi fluctuaţiile au o plajă mai mare de manifestare în cadrul versiunii SV2 (Figura 3.2). Într-adevăr, comparativ cu varianta SV1, în 340 ŞTEFAN ŞTEFĂNESCU, ADINA MIHĂILESCU 14 versiunea SV2 au fost acceptate variaţii mai mari ale cheltuielilor întreprinse pentru unele articole (alimente, locuinţă sau medicamente). Diferenţele în modalitatea concretă de efectuare a cheltuielilor sunt scoase în evidenţă şi în cazul funcţiei empirice de repartiţie a variabilei aleatoare W, funcţie ce este construită separat în variantele SV1 sau SV2. A se interpreta în acest context graficele funcţiei empirice de repartiţie a lui W pentru variantele de simulare SV1, respectiv SV2 (Figura 3.3). În Tabelul nr. 3.4 sunt listate, în varianta de simulare SV1, valorile p ale funcţiei empirice de repartiţie a variabilei W calculată pentru argumentul w, adică p = Pr (W ≤ w). În mod asemănător, pentru varianta SV2, se obţine Tabelul nr. 3.5. Valorile din Tabelele nr. 3.4–3.5 au permis obţinerea, în final, a graficelor funcţiei empirice de repartiţie a lui W, grafice vizualizate în Figura 3.3 cu respectarea ipotezelor SV1, respectiv SV2. Valoarea minimă c = 1 964 lei, dedusă prin metoda normativă, este absolut necesară la asigurarea unui trai decent pentru o familie de doi salariaţi cu doi copii, ce locuieşte în mediul urban. Riscul de a cădea sub pragul de 1 940 lei este de 29,7% în urma aplicării politicii de cheltuieli SV1 (Tabelul nr. 3.4). Acest risc se măreşte însă la 35,8% pentru politica SV2 (Tabelul nr. 3.5). În raport cu varianta SV1, în varianta SV2 se permit fluctuaţii mai mari ale cheltuielilor la alimente, pentru locuinţă sau medicamente. Aşadar, persoanele ce urmează politica SV2 prezintă un risc mai mare de a „cădea în sărăcie”. Tabelele nr. 3.4–3.5 prezintă avantajul major de a lista probabilităţile p = Pr (W ≤ w) pentru diferite praguri w. Tabelul nr. 3.4 Valorile probabilităţilor p = Pr (W ≤ w) în varianta SV1 (100 000 de simulări) 1 760 1 770 1 780 1 790 1 8001 810 1 820 1 830 1 840 1 850 w 0,0000 0,0000 0,0000 0,0000 0,0000 0,0000 0,0000 0,0000 0,0002 0,0012 p 1 860 1 870 1 880 1 890 1 9001 910 1 920 1 930 1 940 1 950 w 0,0036 0,0094 0,0214 0,0408 0,0698 0,1097 0,1612 0,2236 0,2968 0,3785 p 1 960 1 970 1 980 1 990 2 0002 010 2 020 2 030 2 040 2 050 w 0,4640 0,5545 0,6400 0,7195 0,7904 0,8495 0,8987 0,9362 0,9631 0,9812 p 2 060 2 070 2 080 2 090 2 1002 110 2 120 2 130 2 140 2 150 w 0,9917 0,9970 0,9989 0,9998 1,0000 1,0000 1,0000 1,0000 1,0000 1,0000 p 2 160 2 170 2 180 w 1,0000 1,0000 1,0000 p În urma efectuării unor calcule statistice, se poate arăta că, în ambele variante de simulare, SV1 şi SV2, densităţile teoretice de repartiţie ale variabilei aleatoare W sunt simetrice în raport cu punctul c = 1 964. Acest fapt este, practic, confirmat şi de simetria densităţilor empirice de repartiţie ale lui W (Figura 3.2). Se constată că în varianta de simulare SV1, la valoarea de coş 1 964, circa 48% din familiile de 15 UTILIZAREA SIMULĂRII STOCASTICE MONTE CARLO 341 doi adulţi cu doi copii în întreţinere ar cădea sub acest prag (Tabelul nr. 3.4). În schimb, urmând politica SV2, aproximativ 50% dintre indivizi s-ar situa sub nivelul de 1 964 lei (Tabelul nr. 3.5). Tabelul nr. 3.5 Valorile probabilităţilor p = (W ≤ w) în varianta SV2 (100 000 simulări) 1 760 1 770 1 780 1 790 1 8001 810 1 820 1 830 1 840 1 850 w 0,0000 0,0000 0,0001 0,0004 0,0012 0,0027 0,0057 0,0115 0,0203 0,0331 p 1 860 1 870 1 880 1 890 1 9001 910 1 920 1 930 1 940 1 950 w 0,0492 0,0713 0,0970 0,1281 0,1647 0,2058 0,2527 0,3027 0,3581 0,4169 p 1 960 1 970 1 980 1 990 2 0002 010 2 020 2 030 2 040 2 050 w 0,4770 0,5389 0,5978 0,6560 0,7109 0,7601 0,8043 0,8451 0,8805 0,9094 p 2 060 2 070 2 080 2 090 2 1002 110 2 120 2 130 2 140 2 150 w 0,9343 0,9552 0,9706 0,9819 0,9896 0,9947 0,9977 0,9991 0,9997 1,0000 p 2 160 2 170 2 180 w 1,0000 1,0000 1,0000 p CONCLUZII PARŢIALE ŞI UNELE EXTINDERI Concret, cheltuielile efectuate de populaţia analizată, care se situează sub un anumit prag valoric ne arată procentul din populaţia respectivă care intră sub incidenţa sărăciei, sau altfel spus, „cade în sărăcie”. Spre exemplu, 11% dintre indivizi (aproximativ prima decilă, varianta V1, Tabelul nr. 3.4) ne arată că segmentul (procentul) de populaţie care cheltuieşte mai mult de 1 910 lei, cade în sărăcie, iar la pragul de 1 933 lei, 25% dintre indivizi, adică prima quartilă în politica V1, intră sub incidenţa sărăciei dacă depăşeşte acest prag (Tabelul nr. 3.4). La aplicarea politicii SV2, sub pragul de 1 920 de lei se situează circa un sfert din populaţie (prima quartilă, Tabelul nr. 3.5). Reamintim faptul că sub pragul minim de trai decent c = 1 964 se regăseşte jumătate din populaţia analizată (Tabelul nr. 3.5). Apelând la aceste date am putea aprecia dramatismul unei anumite situaţii. Concret, o scădere cu numai 44 lei afectează circa un sfert (25%) dintre indivizii ce au aplicat politica de cheltuieli V2. Familiile cu venituri peste 2 100 lei şi care urmează varianta de cheltuieli SV1, sau familiile ce au venitul mai mare de 2 150 lei şi cheltuiesc după regula SV2 ar ieşi din zona de risc de „cădere în sărăcie”. Practic întreaga populaţie are coşul minim sub valorile de 2 100 lei, respectiv 2 150 lei, în cazurile de simulare SV1, SV2 (probabilitatea p de a avea coşul sub aceste praguri este aproximativ 1; Tabelele nr. 3.4–3.5). Aşadar, familiile de doi adulţi cu doi copii ale căror venituri depăşesc nivelurile menţionate anterior ar trăi la un nivel decent de viaţă, dacă urmează politicile de cheltuieli SV1, respectiv SV2. Valoarea concretă a unui indicator nu este adesea prea utilă în practică, dacă nu se are în vedere şi o imagine privind posibilităţile de variaţie ale respectivului 342 ŞTEFAN ŞTEFĂNESCU, ADINA MIHĂILESCU 16 coeficient. Aşadar, odată cu deducerea valorii unui indice vom estima prin simulare stocastică Monte Carlo, respectând, totodată, restricţiile impuse de problema respectivă şi plaja de variaţie a indicatorului. Această metodologie de lucru a fost aplicată în cazul metodei normative de evaluare a venitului minim w necesar desfăşurării unui trai decent pentru o familie de doi salariaţi cu doi copii, din mediul urban. Pragul w se determină luând în considerarea diverse tipuri c de cheltuieli. De obicei, în modelele prezente în literatură, cheltuielile j c sunt interpretate din punct de vedere determinist, operându-se cu nişte constante. În j această abordare se ţine seama însă de fluctuaţiile acestor cheltuieli, variaţii ce sunt adesea specifice unei anumite situaţii concrete. Această nouă viziune impune ca pragul w să nu fie o valoare deterministă, ci o variabilă aleatoare W ale cărei caracteristici statistice trebuie estimate. Am sugerat o metodologie bazată pe simularea stocastică Monte Carlo cu intenţia de a preciza, în final, repartiţia empirică a valorilor aleatoare w (Figurile 3.2–3.3, Tabelele nr. 3.4–3.5). În acest context, au fost propuse mai multe variante de lucru referitoare la repartiţiile statistice ale cheltuielilor c (politicile SV1 şi SV2), fiind totodată j posibilă impunerea unor anume tipuri de interdependenţe între aceste cheltuieli. Simularea stocastică efectuată pentru evaluarea minimului de trai decent a presupus anumite ipoteze de lucru. Odată conceput algoritmul SMC de simulare Monte Carlo, constrângerile implementate pot fi modificate. Sugerăm, în acest context, eventuale extinderi: – variabilele aleatoare A–J nu sunt neapărat independente, în realitate fiind evidenţiate diverse raporturi de dependenţă; – repartiţiile marginale ale cheltuielilor c nu sunt obligatoriu de tip triunghiular, j putând fi folosite şi multe alte repartiţii de suport finit; – limitele de variaţie ale cheltuielilor c vor fi modificate în raport cu o situaţie j concretă; – nu vom impune, în mod obligatoriu, ca toate repartiţiile variabilelor aleatoare A–J să fie simetrice, fluctuaţia cheltuielilor fiind adesea asimetrică, în realitate; – pornind de la datele experimentale vor fi analizate diverse metode de estimare (parametrice şi neparametrice), cu scopul stabilirii caracteristicilor statistice ale variabilelor modelelor propuse (estimarea parametrilor α ce caracterizează densitatea de repartiţie f a variabilelor de intrare (X , X, X, …, X) în sistemul S); 123n – o abordare cu mult mai sofisticată presupune simularea stocastică a consumului în gospodării, gospodăriile fiind însă cuplate într-o reţea socială cu interacţiuni de diverse tipuri. Am evitat cu bună ştiinţă să prezentăm detalii tehnice privind modul concret de generare cu ajutorul calculatorului a realizărilor variabilelor aleatoare ce urmează, de exemplu, o repartiţie triunghiulară g. În concluzie, metoda de simulare Monte Carlo ce a fost propusă ne ajută să prognozăm fluctuaţia valorilor indicelui W ce defineşte minimul de trai decent, atunci când se păstrează media sa, dar intervin perturbaţii aleatoare de o anume intensitate în componentele indicatorului. 17 UTILIZAREA SIMULĂRII STOCASTICE MONTE CARLO 343 BIBLIOGRAFIE 1. Gentle, J. E., Random number generation and Monte Carlo methods, New York, Springer, 1998. 2. Deihl, H., Ludington, A., Tablete de stil de viaţă, Bucureşti, Casa de Editură Viaţă şi Sănătate, 2005. 3. Mihăilescu, A., Puterea de cumpărare a diferitelor categorii de venituri – salariul mediu net, salariul minim, alocaţiile pentru primul şi al doilea copil, pensia medie de asigurări sociale de stat şi pensia medie de stat din agricultură – în perioada 1990–2008, în „Revista Inovaţia Socială”, nr. 1–2, 2010. 4. Mihăilescu, A., Dinamica principalelor categorii de venituri şi consumul populaţiei, în ultimii 20 de ani, în „Revista Inovaţia Socială”, nr. 3–4, 2010. 5. Mihăilescu, A., Coşul de consum al populaţiei României, Bucureşti, Editura Expert, 2012. y normative method we can evaluate, for example, the minimum income needed for a decent living in a given B subpopulation data. The level of w is calculated taking into account various types of expenses. Usually, in the literature, this approach is a so-called determinist one, the expenses being interpreted as constants, which the calculation method will fluctuate within certain limits, be described below. In reality, the expenses c j following various types of distributions, with respect to the assumptions made. In this approach, the level is actually a random variable which distribution we intend to estimate. In the following, we suggest a methodology based on the stochastic Monte Carlo simulation in order to determine the empirical distribution of random w values. There were, thus, proposed several hypotheses concerning distribution, as well as the possible relations the shape of the expenses, c j between these expenses. In fact, the expenditures of the studied population, which is below a given threshold value, show the percentage of the analyzed population which find itself in a poverty situation, or otherwise, “falls into poverty”. For example, 12% of individuals, about the entire first decile (option VI) (Table 3.4), shows that the segment of the population which spends more than 1 850 lei falls into poverty, and at a threshold of 1 882 lei, 25% of individuals, about the first quartile, enters poverty if this threshold is exceeded. The actual value of an indicator is not very often useful in practice, if there isn’t also considered a view upon the variations of the coefficient. Thus, the value of an index once obtained, we will find the estimation using the stochastic simulation Monte Carlo, while respecting the constraints imposed by the problem, and the range of variation of the indicator. This work method was also applied for the case of the normative method of minimum income evaluation, namely, the necessary income for a decent living of a two members family with two children, living in an urban ) of expenses. area. W is determined taking into account different types (c j are deterministic, being considered as constants. This Usually in literature, c j approach however, doesn’t takes into account the fluctuations of the expenses, fluctuations which are often specific to a given actual situation. This new approach states that w was not a determinist constant, being rather a fluctuating variable w which statistical characteristics are estimated. 344 ŞTEFAN ŞTEFĂNESCU, ADINA MIHĂILESCU 18 We suggested here a method based on the statistical simulation Monte Carlo, with the intention to finally determine (establish) the empirical repartition of w values. Thus, several work variants were proposed with expenses (SV1 and SV2 politics), respect to the statistical repartition of c j being, at the same time, possible to impose some sort of interdependence among the types of expenses. The statistical simulation used for the evaluation of the decent minimum standard of living implied specific work hypotheses. Once we established the SMC algorithm Monte Carlo, the implemented constraints could be modified. In this respect, we suggest the following amendments: – the random variables A–J are not necessary independent, being emphasized different relations of dependence; expenses are not compulsory – the marginal repartitions of c j (obligatory) of triangular type, many other types of repartition being possible to be used; will be modified following an – the variation limits of expenses c j actual (real) situation; – we shall not impose in a compulsory manner that all the repartitions of fluctuation variables A–J to be symmetrical, the fluctuation of expenses being rather asymmetrical in real life; – based on the experimental data, various estimation methods will be analyzed (parametric and nonparametric) to establish the statistical characteristics of the proposed models variables (the estimation of parameters α characterizing the density of distribution of the input variables in the system S). – a much more sophisticated approach is the statistical simulation of consume in households, because (as) households are interconnected in a social net with different types of interactions. We intentionally avoided to present technical details of the actual ways of computer generation of the fluctuating variables which follow, for example, a triangular repartition g. In conclusion, the proposed Monte Carlo simulation method helps us to predict the fluctuation of the values of W index which defines the decent minimum standard of living, when keeping its average value, and fluctuating perturbations of a specific intensity intervene within the index’s components. Keywords: Monte Carlo simulation, normative method, the minimum decent living, relationships between revenue and expenditure. Primit: 30.08.2012 Acceptat: 18.09.2012 Redactor: Ioan Mărginean 